أميمة لبوشتي

أميمة لبوشتي، تولدات ف 7 أكتوبر 2000 ف بنسليمان، هي لعابة د تيكواندو مغريبية.
 حياتها 
تولدات أميمة لبوشتي ف أكتوبر 2000 ف مدينة بنسليمان، ؤ بدات كاتطريني معا لجمعية د نور ف نفس لمدينة.

ف يونيو 2015، كانت وحدا من لي نجاو من لفاجعة د واد شراط لي غرقو فيه 11 دراري كانو مشاركين ف ريحلة نضماتها لجمعية.
 لكاريير 
ف 2017، شاركات معا لمونتخاب د لمغريب د تيكواندو ف كاس لعالام د لمونتخابات لي تلعبات ف أبيدجون (كوط ديڤوار) ؤ ربحات لميدالية لبرونزية معا ندى لعرج، سكينة لعوني، شيماء كريم، ؤ وئام ديسلام.

ف لبوطولة لإفريقية د تيكواندو د 2018 لي تلعبات ف أݣادير، ربحات أميمة لميدالية دهبية د لكاطيݣوري د لعيالات قل من 53 كيلو. ف نفس لعام، كانت وحدا من لي ربحو ميدالية نحاسية ف لكاطيݣوري د لعيالات قل من 49 كيلو ف لعاب لمتوسطية د 2018 ف طاراݣونا (صبانيا).

ف 2019، شاركات ف لوزن د لفروج ف لبوطولة د لعالام د تيكواندو ف مانشيسطر (نݣليز) ؤ وصلات ل ربع نيهاية. ف نفس لعام، متلات لمغريب ف لعاب لإفريقية لي تنضمات ف رباط ؤ ربحات لميدالية لفضية د لكاطيݣوري د لعيالات قل من 53 كيلو. ف لفينال خسرات معا نيجيرية شينازوم نوسو.

ف فبراير 2020، تأهلات أميمة ل لعاب لؤلمپية د طوكيو مورما وصلات ل فينال د لإقصائيات لإفريقية ف لكاطيݣوري د قل من 49 كيلو.

ف يونيو 2021، ربحات أميمة لميدالية دهبية د لكاطيݣوري د لعيالات قل من 49 كيلو د لبوطولة لإفريقية لي تلعبات ف داكار (سينيݣال)، مورما ربحات لكوطيڤوارية فريماطا كوليبالي. ف شهر لي من بعد، شاركات أميمة لبوشتي ف لعاب لؤلمپية د طوكيو لي تقصات فيها من تمن نيهاية د لكاطيݣوري د قل من 49 كيلو معا لبطلة لعالام جوج د لمرات لكورية لجانوبية سيم جاي يونݣ.

 جوايز 
لعاملبوطولةبلاصةلوزن2017كاس لعالام د لمونتخابات3 -2018لبوطولة لإفريقية1 -53 كيلولعاب لمتوسطية3 -49 كيلو2019لعاب لإفريقية 2 -53 كيلو 2021لبوطولة لإفريقية1 -49 كيلولعاب تضامن لإسلامي 2 -53 كيلو 2022لبوطولة لإفريقية1 -53 كيلو

 شوف حتا 
 فاطمة زهرا أبو فارس
 مصادر 

تصنيف:لعابة د تيكواندو مغريبية
تصنيف:ناس حيين
تصنيف:زيادة 2000
تصنيف:مقالات فيها مصدر و 3000 بايت
تصنيف:ناس تزادو ف بنسليمان